Πίτα (αρτοσκεύασμα)

μικρογραφία|Μπουγάτσα (γλυκιά πίτα).
μικρογραφία|Ελληνική ταχινόπιτα (κέικ).
Η πίτα είναι ένα αρτοσκεύασμα, το οποίο παρασκευάζεται με τη χρήση φύλλου ζύμης γεμιστού με διάφορα συστατικά, ψημένου στο φούρνο. Η πίτα μπορεί να είναι αλμυρή ή γλυκιά, όπως επίσης σε μορφή κέικ. Το φύλλο μπορεί να είναι κρούστας, χωριάτικο ή σφολιάτα. Υπάρχουν επίσης πίτες που παρασκευάζονται χωρίς φύλλο ζύμης, με χυλό (π.χ. πατατόπιτα ή μπομπότα Τήνου, σπανακόπιτα ή πλαστός Θεσσαλίας). Το σχήμα τους μπορεί να είναι στρογγυλό, τετράγωνο, μπορεί επίσης να είναι στριφτές ή απλές. 

Πίτες παρασκευάζονται σε όλη την Ελλάδα και στην Κύπρο. Συνήθως σερβίρονται ως σνακ για πρωινό, μπορούν όμως να σταθούν και ως κυρίως γεύμα. 

Οι ελληνικές πίτες με φύλλο, όπως η σπανακόπιτα και η τυρόπιτα, έχουν μια πλούσια ιστορία που έχει τις ρίζες της στην αρχαία Ελλάδα. Η χρήση του φύλλου, μιας λεπτής, αφράτης ζύμης, μπορεί να εντοπιστεί στους Βυζαντινούς χρόνους, με παλαιότερες αναφορές για παρόμοια αρτοσκευάσματα στην Ομήρου Οδύσσεια και στο έργο του Φιλόξενου. Αυτές οι πίτες έγιναν βασικό είδος ανάγκης σε περιόδους έλλειψης φαγητού, όπως ο Δεύτερος Παγκόσμιος Πόλεμος, και εξακολουθούν να είναι ένα δημοφιλές και αγαπημένο πιάτο στην ελληνική κουζίνα.

Μερικά παραδείγματα από αυτές τις πίτες είναι:

 Αλμυρές πίτες 
η ρουμελιώτικη αυγόπιτα
η κορφιάτικη αρνιόπιτα
η γαλατόπιτα (γέμιση αλμυρής κρέμας και τυριού)
η κυπριακή ελιόπιτα (ελιωτή)
η κασερόπιτα
η ηπειρώτικη κασιόπιτα
η κολοκυθόπιτα (γέμιση από κολοκυθάκι π.χ. μπατζίνα Θεσσαλίας)
η κιμαδόπιτα
η κρεατόπιτα
η κρεμμυδόπιτα
η κοτόπιτα με μανιτάρια (με κοτόπουλο και μανιτάρια)
η λαδένια Κιμώλου
η ηπειρώτικη λαχανόπιτα
η λουκανικόπιτα 
η μακαρονόπιτα
η μανιταρόπιτα (γέμιση από μανιτάρια)
η μανουρόπιτα (από τη Φολέγανδρο) 
η μαραθόπιτα (με μάραθο)
η μελιτζανόπιτα (γέμιση από μελιτζάνα)
η κορφιάτικη μπακαλιαρόπιτα
η μυζηθρόπιτα (γέμιση με μυζήθρα)
η ντοματόπιτα (γέμιση με ντομάτες, δυόσμο και καραμελωμένο κρεμμύδι)
η παστουρμαδόπιτα
η πατατόπιτα (γέμιση με πουρέ πατάτας, καραμελωμένο κρεμμύδι και άνηθο)
η πατσαβουρόπιτα
η πιπερόπιτα (με γλυκές πιπεριές ή πιπεριές Φλωρίνης)
τα ποντιακά πισία
η βλάχικη πλιγουρόπιτα
η πρασόπιτα (γέμιση με πράσο και τυρί)
η κρητική σαρικόπιτα (με τυριά και μυρωδικά)
η σπανακόπιτα (γέμιση με σπανάκι και φέτα π.χ. πλαστός Θεσσαλίας)
η τραχανόπιτα
η κυπριακή τυρόπιτα (φλαούνα)
η ελληνική τυρόπιτα (γέμιση αυγού και τυριού)
η χορτόπιτα (γέμιση με χόρτα)
η κορφιάτικη χταποδόπιτα

 Γλυκές πίτες 

 το γαλακτομπούρεκο
 η γαλατόπιτα (γέμιση κρέμας) με φύλλο (π.χ. Μάνης)
 η γλυκιά κολοκυθόπιτα (γέμιση από κίτρινη κολοκύθα)
 η μελόπιτα (με μέλι, μυκονιάτικη τυροβολιά και ζύμη)
 η μηλόπιτα με φύλλο κρούστας ή ζύμη σφολιάτας
 ο μπακλαβάς
 η κορφιάτικη μπαρμπαρόπιτα (με καλαμποκάλευρο)
 η μπουγάτσα
 η ηπειρώτικη ρυζόπιτα
 η πορτοκαλόπιτα
 η σουσαμόπιτα
 η κυπριακή ταχινόπιτα
 η κυπριακή τσιπόπιτα (με τσίπα)

 Κέικ 
Πίτες ονομάζονται, επίσης, τα αρτοσκευάσματα, τα οποία στην ουσία είναι κέικ, όπως:
η βασιλόπιτα
η γιαουρτόπιτα
η καρπουζόπιτα
η καρυδόπιτα
η γλυκιά κολοκυθόπιτα (λωλή Σίφνου)
η κυπριακή κολοκυθόπιτα (κολοκοτή)
η λευκαδίτικη λαδόπιτα 
η μηλόπιτα σε μορφή κέικ
η γλυκια μυζηθρόπιτα χωρίς φύλλο
η πετιμεζόπιτα
η σοκολατόπιτα
η ελληνική ταχινόπιτα
η φανουρόπιτα
η χριστόπιτα (ή χριστόψωμο)

 Παραπομπές 

 Εξωτερικοί σύνδεσμοι